Kramatorski raketirünnak (2015)
Kramatorski raketirünnak oli Kramatorski pommitamine Vene vägede või venemeelsete separatistide poolt Donbassi sõja ajal. Kramatorskit kontrollisid rünnaku ajal Ukraina valitsusväed. Pommitamise tagajärjel hukkus 17 inimest ja umbes 60 sai vigastada. Oleksandr Kihtenko sõnul lasti välja 32 raketti, neist 18 maandusid tsiviilaladel, 14 aga Kramatorski sõjaväelennuvälja lähistel, kus asus ATO peakorter.